শাহরিন ইসলাম চৌধুরী তুহিন

শাহরিন ইসলাম চৌধুরী তুহিন হলেন একজন বাংলাদেশী রাজনীতিবিদ ও সাবেক সংসদ সদস্য। তিনি নীলফামারী-১ আসন থেকে নির্বাচিত ৬ষ্ঠ জাতীয় সংসদ সদস্য। তিনি বাংলাদেশ জাতীয়তাবাদী দল - বিএনপির জাতীয় কার্যনির্বাহী কমিটি ২০১৬ এর একজন সদস্য।

 জন্ম পরিচয় ও শিক্ষা 
তুহিন রাজশাহীতে জন্মগ্রহণ করেন। তার পৈতৃক বাড়ি হল নীলফামারী জেলার ডোমার উপজেলার গোমনাতিতে। তার পিতার নাম রফিকুল ইসলাম চৌধুরী রাজশাহী বিশ্ববিদ্যালয়ের অর্থনীতির অধ্যাপক ও ডীন ছিলেন। তুহিনের মাতার নাম সেলিমা ইসলাম। তার মা বাংলাদেশের প্রাক্তন প্রধানমন্ত্রী খালেদা জিয়ার বড় বোন। সে হিসাবে তুহিন খালেদা জিয়ার ভাগ্নে। তার ভাই নৌবাহিনীর অবসরপ্রাপ্ত লেফটেন্যান্ট সাইফুল ইসলাম ডিউক।

 রাজনৈতিক জীবন 
তুহিন ১৯৯৬ সালের ফেব্রুয়ারিতে অনুষ্ঠিত ৬ষ্ঠ জাতীয় সংসদ নির্বাচনে সংসদ সদস্য নির্বাচিত হন। এই সংসদ মাত্র ১১ দিন স্থায়ী ছিল। ২০০৭ সালে দুর্নীতি দমন কমিশন (দুদক) গুলশান থানায় তুহিনের বিরুদ্ধে পৃথক দুটি মামলা দায়ের করে। পরে ২০০৮ সালে কর ফাঁকির মামলায় আদালত তাকে তিন ও পাঁচ বছর করে মোট আট বছরের সশ্রম কারাদণ্ড দেন। আর জ্ঞাত আয়বহির্ভূত সম্পদ অর্জনের অভিযোগে করা মামলায়  ২০০৮ সালে তাকে দুটি ধারায় (৩ বছর ও ১০ বছর) ১৩ বছরের সশ্রম কারাদণ্ড দেন আদালত।থাম্ব|375x375পিক্সেল|নেতাকর্মীদের সাথে মতবিনিময়কালে নিজ বাসভবনে  তুহিন। এপ্রিল, ২০২৫|বামরায় ঘোষণার প্রায় দীর্ঘ সতেরো বছর পর তিনি আদালতে আত্মসমর্পণ করে জামিন আবেদন করেন ২০২৫ সালের ২৯ এপ্রিল। এদিন আদালতে আত্মসমর্পণের পর ঢাকার পৃথক দুটি বিশেষ জজ আদালতের বিচারক মো. কবির উদ্দিন প্রামাণিক ও প্রদীপ কুমার রায় জামিন নামঞ্জুর করে কারাগারে পাঠানোর আদেশ দেন।

পরবর্তীতে ২০২৫ সালের ৮ মে হাইকোর্ট তাঁর ‘আপিল নিষ্পত্তি না হওয়া পর্যন্ত' অন্তর্বর্তী জামিন মঞ্জুর করেন।

ত্রয়োদশ জাতীয় সংসদ নির্বাচনে অংশগ্রহনের জন্যে তার প্রদত্ত হলফনামায় উভয় মামলার সাজার রায় মহামান্য হাইকোর্ট মঞ্জুর ও নিম্ন আদালত কর্তৃক বাতিল বলে উল্লেখ করেন। এখানে মহানগর বিশেষ জজ আদালত-৬ এর আমলে নেওয়া মামলাটি ২০২৫ সালের ২৩ অক্টোবর ও বিশেষ জজ আদালত-৭ এর আমলে নেওয়া মামলাটি ২০২৫ সালের ১৩ নভেম্বর সাজা বাতিলের তারিখ হিসেবে উল্লেখ করেন।

তিনি নীলফামারী-২ আসন থেকে বিএনপি মনোনীত প্রার্থী হিসেবে ধানের শীষ প্রতীক নিয়ে আসন্ন ত্রয়োদশ জাতীয় সংসদ নির্বাচনে অংশগ্রহন করবেন।

তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নীলফামারী জেলার রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:নীলফামারী জেলার ব্যক্তি
বিষয়শ্রেণী:২১শ শতাব্দীর বাঙালি
বিষয়শ্রেণী:মজুমদার–জিয়া পরিবার